jkorsvik/nowiki_second_scrape_merged huggingface dataset:
Conrad Pringle

Conrad Pringle (født 1937) er en amerikansk danser og koreograf, født og oppvokst i New York, kjent fra sine opphold i Europa og Oslo.
Pringle gjestet Oslo først i august 1955 som medlem av Harlem Modernique Dancers som opptrådte ved Casino Non Stop på Huk.  I august 1961 gjestedanset han ved Edderkoppen med Carsten Byhring ledet av Jens Book-Jenssen.
I 1966 etter var han danser og koreograf ved Chat Noir og bidro ved Club Manhattan i Frimurerlogen, der det ble danset Go-go til Big Chief Jazzband. Samme året var han birolle-innehaver i Afrikaneren, en film av Barthold Halle.
Pringle koreograferte Pål Skjønbergs Blues for Mr. Charlie i 1967 ved Det norske teatret.


== Referanser ==


== Eksterne lenker ==
(en) Conrad Pringle på Internet Movie Database 
(en) Conrad Pringle hos The Movie Database 
Snapez à mes côtés - Conrad Pringel på Youtube.
Strand (Bærum)

Strand er et område i Bærum mellom Stabekk, Høvik og Fornebu. Strand er hovedsakelig et boligområde, men er også kjent som et frilufts- og rekreasjonsområde.


== Historikk ==
Området er plassert vest for Stabekk og Fornebu, og øst for Høvik. I sør ligger Holtekilen, en del av Oslofjorden. Området har opprinnelig sitt navn fra eiendommen Strandbakken. I 1886 ble eiendommen skilt ut fra Store Stabekk gård og solgt til advokat Henrik Homan, som bygde en bolig på eiendommen. Denne ble siden kjent som Strand restaurant. 


== Kommunikasjon ==
Fra 1931 hadde Strand egen jernbanestasjon langs Drammenbanen. Stasjonen ble stengt for persontrafikk i 1973 og nedlagt i 1978. Europavei 18 skjærer gjennom den nordlige delen av Strand. Busstasjonen Strand langs E18 betjenes av bussrutene 151 og 169.
RAF Mount Pleasant

RAF Mount Pleasant (også kjent som Mount Pleasant Airport) er en flystasjon tilhørende Royal Air Force. Den er beliggende på Falklandsøyene, om lag 37 kilometer sørvest for Stanley på Øst-Falkland og huser et militært personell på mellom 1 000 og 2 000 personer. I tillegg til militær aktivitet tjener flyplassen som internasjonal lufthavn for øygruppen.
Flyplassen ble bygget etter Falklandskrigen i 1982 og åpnet i 1985.


== Historie ==
RAF hadde tidligere en liten base ved Stanley lufthavn etter Falklandskrigen, men den britiske regjeringen mente at Stanley lufthavn ikke var den beste løsningen for en stor, permanent base som skulle hindre nye invasjonsforsøk. Det ble derfor vedtatt å bygge en ny flystasjon og gjøre den til hovedsete for det betydelig økte forsvaret av øygruppen. Mount Pleasant vest for Stanley ble valgt som lokalisering av den nye stasjonen. Flyplassen ble åpnet i 1985 av prins Andrew, som deltok i Falklandskrigen, og ble fullt operasjonell året etter.


== Militære enheter ==
Ved basen er det stasjonert fire Eurofighter Typhoon tilhørende No 1435 Flight, No 1312 Flight med ett VC10 tankfly og ett Hercules C130, samt No 78 Squadron  med Chinook og Sea King helikoptre.


== Flytrafikk ==
LAN Airlines opererer ukentlige flygninger til og fra Santiago i Chile via Punta Arenas. En gang i måneden mellomlander denne flygningen også i Río Gallegos i Argentina.Royal Air Force opererer flygninger med Lockheed TriStar til RAF Brize Norton i Oxfordshire i England med mellomlanding på Ascension. Flygningene er åpne for sivile passasjerer.
British International Helicopters opererer to Sikorsky H-3 Sea King helikoptre for United Kingdom Ministry Of Defence, hovedsakelig for transport av militært personell, utstyr og forsyninger omkring på øyene.


== Referanser ==


== Eksterne lenker ==
RAF Mount Pleasant, Falkland Islands Royal Air Force
Flyplassinformasjon om EGYP hos World Aero Data
Snowbird (sang)

«Snowbird» er en kanadisk sang med melodi og tekst av Gene MacLellan, og selv om den har blitt spilt inn på plate av mange utøvere (innbefattet Elvis Presley), er den best kjent gjennom Anne Murrays honningssøte versjon. Den ble spilt inn i 1969 og utgitt av Capitol Records i mai 1970. Produsent var Brian Ahren.
For Murray satte denne sangen i gang en lang karriere med internasjonal eksponering. «Snowbird» nådde en åttendeplass på den amerikanske Billboard Hot 100-singlelisten, lå to uker i toppen på den amerikanske Billboard Adult Contemporary Singles-listen og ble også en overraskende amerikansk Top Ti-countryslager.
Sangen kom på den britiske singlelisten 24. oktober 1970 og lå der i tolv uker med nummer 23 som høyeste plassering.Den ble sertifisert som gullplate av RIAA.Temaet og tilnærmelsen likner meget på den tidlgere kjempeslageren «Yellow Bird» ved å sammenlikne fortelleren som har kjørt seg fast på stedet til sin hjertesmerte med fuglens evne til å fly avsted.
«Snowbird» solgte godt over én million eksemplarer og ble nylig plukket ut som nummer nitten på 50 Tracks: The Canadian Version-listen, en delvis populistisk tilnærmelse til å definere de mest innflytelsesrike sangene med kanadiere.


== Notable innspillinger ==
Lynn Anderson (på albumet Rose Garden)
Burl Ives


== Norsk versjon ==
Einar Jemtland har skrevet en norsk tekst. Den norske tittelen er «Gjør din drøm til virkelighet». Sangen ble utgitt av Anne Marie Kvien med Erik Bottolfsens orkester på LP-platen Sterke norske (Music for Pleasure MFP 50166).


== Referanser ==
Historikk over verdensmesterskapsrekorder på 1 500 m

Dette er en liste over utviklingen av mesterskapsrekorder for 1500 meter ved verdensmesterskapene i friidrett utendørs.


== Herrer ==


== Damer ==
René Bjerke

René Harald Bjerke (født 1. juli 1949) er en prisbelønt norsk filmskaper og journalist.Med Bent Rognlien grunnla han Kinoteket i Oslo (1980) et par år etter at de satte i gang gateselskapene i Uranienborg terrasse. For TV3 ledet han programmet René's Cinema 3 rundt 1987-88. Før det var han vert i radioprogrammene Nattkino og Notabene på P2, samt filmskribent for Aftenposten.  
Han er sønn av sakprosaforfatter og lærer Alf Edon Bjerke og gift med Charlotte Bjerke som har drevet Charlotte iskrem-fabrikkene i Asker og Vågå.


== Verk ==
Hotel Cæsar (1998).  En av mange Hotel Cæsar-regissører.
Over open avgrunn. Eit portrett av Tarjei Vesaas (NRK, 1997)
Møte med Halldis (1995).  Regi.  Spillefilm om Halldis Moren Vesaas.
Du Pappa (1994).  Regi og manus.  Dis pappa på fransk.  Vant pris ved Filmfestivalen i Cannes 1995 og i Rouen 1995.
21 år (1990) og Det rare (1991).  Kortfilmer etter noveller av Tarjei Vesaas.
Hvilken vei skal du? (1984).  Kortfilm.
Til dere (1970).  Første kortfilm.


== Referanser ==


== Eksterne lenker ==
(en) René Bjerke på Internet Movie Database 
(en) René Bjerke hos The Movie Database
Jon Hartvig Børrestad

Jon Hartvig Børrestad (født 26. august 1977) er en norsk journalist fra Drammen, som jobbet som programleder i C More. Han er tidligere elev ved Danvik Folkehøgskole. Børrestad har bakgrunn fra lokal-tv i hjembyen og har arbeidet i TV 2 siden 2003. Børrestad er sportsanker i sporten og ledet også åpningsshowet under Håndball-EM 2008 for menn.
Etter å ha vært anker i TV2s Premier League-studio et par år ble det i desember 2012 kjent at han skulle gå over til konkurrenten C More for å lede tippeligasendingene der.I januar 2016 gikk han tilbake til TV 2.


== Referanser ==


== Eksterne lenker ==
(en) Jon Hartvig Børrestad på Internet Movie Database 
(no) Profilside på cmore.no
Streymnes

Streymnes (IPA: [ˈstɹɛmneːs], dansk: Strømnæs) er en bygd på Færøyene, og er en del av Sunda kommuna. Bygda ligger i Saksunardalur på Streymoys østkyst, rett nord for Hvalvík. Det er ingen andre bygder i dalen bortsett fra Saksun i helt motsatt ende. Streymnes er første gang nevnt i 1584. Nordmenn bygde Færøyenes første hvalfangststasjon på Gjánoyri ved Streymnes i 1893, og denne var i drift inntil 1927. 1. januar 2009 hadde Streymnes 211 innbyggere, mot 165 i 1985.Hjemmebanen for EB/Streymur, Við Margáir, ligger på Streymnes.


== Referanser ==


== Eksterne lenker ==
Streymnes på faroeislands.dk
Liste over ordførere i Grimstad

Liste over ordførere i Grimstad kommune i Aust-Agder etter byutvidelsen den 1. januar 1971.


== Referanser ==
Historikk over verdensmesterskapsrekorder 3 000 / 5 000 m

Dette er en liste over utviklingen av mesterskapsrekorder for 3000 meter og 5000 meter ved verdensmesterskapene i friidrett utendørs.


== Herrer ==


=== 5000 meter ===


== Damer ==


=== 5000 meter ===


=== 3000 meter ===
Simbaopprøret

Simbaopprøret var et opprør i 1964 i de tidligere Belgisk Kongo. Det begynte angivelig som en reaksjon på overgrep fra den kongolesiske sentralregjering.Opprørersledelsen tilhørte venstrefløyen politisk. Flertallet av deres styrker var stammefolk fra provinsene Kivu og Orientale. Mange av dem kom fra tradisjonelle afrikanske kulturer med animistisk religiøst grunnlag. Navnet «Simba» kom fra at stammekrigerne ble fortalt av sine sjamaner at de ville være immune mot kuler, og at de ville bli forvandlet til simbaer" (på kiswahili betyr sumba «løve») når de kom i kamp.Simbaene klarte å skremme to velutstyrte bataljoner regjeringssoldater til å trekke seg tilbake uten kamp. Snart begynte simbaene å erobre viktige byer. Innen få uker kontrollerte de om lag halvparten av Kongo. Stanleyville, en stor by, ble overtatt da regjeringsstyrken på 1500 mann flyktet og etterlot seg ammunisjon, bombekastere og pansrede kjøretøyer. Angrepet på Stanleyville ble ledet av sjamaner i spissen for førte simbaopprørere - ingen skudd ble avfyrt av simbaene.


== Referanser ==
Linda Wibe Larsen

Linda Wibe Larsen (født 10. april 1977) er en norsk syklist fra Arendal.
Larsen jobber i Bedriftidretten, og er personlig trener og spinning-instruktør på treningstudioet Spenst på Stoa i Arendal. Hun har drevet med ski, judo, håndball, fotball, svømming, skøyter, styrketrening og aerobic. 
Larsen begynte med sykling i 1999 som 23 åring, og var på landslaget i landeveissykling fra 2001 til 2005. Hun har åtte norgesmestermedaljer i sykling (2010), og i 2007 og 2010 ble hun norgesmester i maratonsykling. I Birkebeinerrittet 2009 ble hun nummer to på tiden 3.34.53 i eliteklassen, kun slått av Gunn-Rita Dahle Flesjå. I 2010 vant hun, og slo løyperekorden med omtrent en minutt, på det 84 kilometer lange Raumerrittet, på tiden 2 timer og 55 minutter. Hun ble norgesmester i terrengsykkelmaraton da hun overlegent vant kvinneklassen i Markatråkket 2010 på 3 timer og 43 minutter, nesten 20 minutter foran nummer to. Hun vant også kvinneklassen i Farrisrunden 2010 med over ti minutter til nestemann. I NM terreng-rundbane 2010 tok hun en fjerdeplass. Hun tok andreplassen i dameklassen i Birkebeinerrittet 2010 med tiden 3:31:19.
Larsen sykler i Grimstad Sykleklubb og for Team Merida 96


== Meritter ==
1.-plass norgesmesterskap i rundbane maraton 2007
1.-plass norgesmesterskap i rundbane maraton 2010


== Eksterne lenker ==
Linda Larsens nettside
(en) Linda Wibe Larsen – Cycling Archives
9. etappe av Vuelta a España 2009


== Klatre- og spurtpoeng ==


=== 1. klatring (Alto de Beniarrés) ===
Etter 17,5 km


=== 2. klatring (Alto de Tibi) ===
Etter 48,7 km


=== 3. klatring (Puerto de la Carrasqueta) ===
Etter 67 km


=== 4. klatring (Puerto de Tudons) ===
Etter 95 km


=== 5. klatring (Puerto de Torre Manzana) ===
Etter 122,3 km


=== 6. klatring (Puerto de la Carrasqueta) ===
Etter 151,5 km


=== 7. klatring (Alto Xorret del Catí) ===
Etter 185,6 km


=== 1. spurt (Xixona) ===
Etter 53,7 km


=== 2. spurt (Castalla) ===
Etter 180,6 km


=== Målgang (Xorret del Catí) ===
Etter 188,8 km


== Manglende ryttere ==
048  Laurent Lefèvre (BBO) brøt.
085  Mikel Gaztañaga (MCO) brøt.
142  Carlos Barredo (QST) brøt.
143  Allan Davis (QST) brøt.


== Referanser ==


== Eksterne lenker ==
(en) Etappeside  på lavuelta.com
(es) Etappeside  på lavuelta.com
(fr) Etappeside  på lavuelta.com
Bernhard Goetz

Bernhard Hugo Goetz (født 7. november 1947 i Queens i New York) er en amerikaner mest kjent for å ha skutt fire unge menn etter at en av dem fremmet et krav om et pengebeløp fra Goetz under omstendigheter som Goetz oppfattet som truende. De fire ble alle alvorlig såret av skuddene.
Hendelsen skjedde på undergrunnsbanen på Manhattan i 1984, og den utløste en landsomfattende debatt om oppfatningene av rase og kriminalitet i de store byene, og de juridiske grensene for selvforsvar.  Goetz ble et symbol på newyorkernes frustrasjoner mot den høye kriminaliteten som fantes i New York på midten av 1980-tallet.

Ansiktet du har foran deg, er landets mest kjente. Det er ikke mulig for ham å rømme.


== Dom ==
Goetz fikk etter anke en dom på ett år, for ulovlig besittelse av et skytevåpen.  Han sonet åtte måneder av dommen.


== Kandidat til valg av borgermester ==
I 2001 samlet Goetz minst 7 500 signaturer for å stille som kandidat ved valg av borgermester i New York City.


== Referanser ==


== Eksterne lenker ==
(en) Bernhard Goetz på Internet Movie Database 
(en) Bernhard Goetz hos The Movie Database
Johannes Sandstad

Johannes Sandstad (født 21. juli 1949 på Ytterøy i Nord-Trøndelag) er en tidligere, norsk rektor, banksjef og politiker (KrF).
Han er født på småbruket Myrsve på Ytterøy som sønn av Reidar og Olaug Sandstad. Foreldrene kjøpte gården Øver-Myr i 1962.  Han gikk Frikirkens folkehøyskole på Fredtun ved Stavern og Lyngdal jordbruksskole. Han tok fireårig økonomisk utdannelse ved NLH. Deretter overtok han Øver-Myr på Ytterøy etter sine foreldre, og arbeidet i Sparebanken Midt-Norge, først på Ytterøy, så i Levanger. Sandstad ble senere banksjef og forpaktet bort gården. Fra 1994 til 2007 var han rektor ved Val landbruksskole, eid av Norsk Luthersk Misjonssamband, i daværende Nærøy kommune.Sandstad kommer fra en politisk og religiøst interessert familie. Ytterøys siste ordfører Henrik J. Sandstad var hans morbror. Johannes Sandstad var medlem av Levanger kommunestyre og formannskap 1988–1994 og leder i hovedutvalget for undervisning 1992–1994.  Sandstad var vara til Nord-Trøndelag fylkesting 1995–1999 og KrFs 2. vara til Stortinget fra Nord-Trøndelag 1997–2001, og møtte i en måneds tid for Arne Lyngstad. I 2007 ble han valgt inn i Nærøy kommunestyre.Sandstad var fylkesråd for miljø, helse og fornyelse 2007–2011 og leder i Nord-Trøndelag KrF 2010–2012. Han ble ikke nominert på 1.-plassen på Kristelig Folkepartis fylkestingsliste, i konkurranse med Britt Tønne Haugan, men ble kumulert inn som partiets eneste representant i 2011. Sandstad var fylkesvaraordfører og nestleder i fylkestingets komité for plan og økonomi 2011–2015. Han søkte ikke renominasjon til fylkestinget foran valget i 2015.


== Referanser ==


== Eksterne lenker ==
(en) Johannes Sandstad – kategori av bilder, video eller lyd på Commons 
(no) Johannes Sandstad hos Stortinget 
(no) Johannes Sandstad hos Norsk senter for forskningsdata
Vereeniging

Vereeniging er en by ved Vaal-elva i Gauteng-provinsen, Sør-Afrika, med et innbyggertall på mer enn 474 681 (2006). Byen er en del av det såkalte Vaal-triangelet og var tidligere en del av Transvaal-provinsen. Vereeniging er lokalisert syd i Gauteng, og er nabo med Vanderbijlpark (vest), Three Rivers (øst), Meyerton (nord) og Sasolburg (syd). Navnet Vereeniging kommer fra det afrikaanse/nederlandske ordet for «forening».
Det dominerende språket i Vereeniging er afrikaans, og deretter engelsk og sesotho. Byens motto er «Per Pacem ad Industriam» (gjennom fred til industri).
Like ved Vereeniging ligger også Sharpeville, som var åsted for Sharpeville-massakren i 1960.


== Historie ==
Byen ble grunnlagt i 1892, og mye av byens tidlige vekst var på grunn av nærliggende kull-gruver. Byen er antakeligvis mest kjent for å være stedet hvor Vereeniging-traktaten ble fremforhandlet, som gjorde slutt på den andre boerkrigen (1899–1902). Under denne konflikten ble det etablert en konsentrasjonsleir i området, av det britiske militæret.
Byen er i dag et av de viktigste industrielle områdene i Sør-Afrika, og leverer hovedsakelig jern, stål, rør, murstein, fliser og kalk. Det er også en rekke kull-gruver i området, med reserver på ca. 4 milliarder tonn (estimert). Lethabo kullkraftverk fra 1990 er et av verdens kraftigste målt i installert effekt.


== Referanser ==
Lecanodiaspididae

Lecanodiaspididae er en familie med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner. 


== Utseende ==
De voksne hunnene er flate, ovale insekter. Antennene er forholdsvis velutviklede, kjegleformede med flere ledd, mens beina er redusert til små, sklerotiserte plater. Sugesnabelen er 1- eller 2-leddet. Kroppen er dekket av et papiraktig voks-skjold, på farge gulhvitt til rødbrunt. Skjoldet har en opphøyd lengdekjøl i midten og 7-9 tverr-kjøler. Analåpningen sitter bakerst og er gjerne omgitt av en opphøyd kant.


== Levevis ==
Denne familien lever for det meste på stamme og greiner av busker og løvtrær, sjelden på urter og ikke på gress. De bruker planter fra minst 67 ulike familier, flest arter finnes på erteblomstfamilien (Fabaceae), også en god del arter på planter i bøkefamilien (Fagaceae), myrtefamilien (Myrtaceae), morbærfamilien (Moraceae) og rutefamilien (Rutaceae). Hunnen utvikler seg gjennom tre nymfestadier, hannen gjennom fem. De har gjerne én generasjon per år og overvintrer som egg under morens skjold. Hanner finnes trolig hos de fleste artene.


== Økonomisk betydning ==


== Utbredelse ==
Familien forekommer i alle økosoner, med flest arter i Sørøst-Asia. I Europa finnes det bare én art i sør.


== Systematisk inndeling ==

ordenen Nebbmunner, Hemiptera
underordenen Plantelus, Sternorrhyncha
overfamilien Skjoldlus, Coccoidea
familien Lecanodiaspididae
slekten Anomalococcus – 2 arter
Brookesiella tuberans Lambdin & Kosztarab, 1974 – Australia
Celaticoccus cantenulatus (Froggatt, 1921) – Australia
slekten Cosmococcus – 4 arter
Cresocoocus candidus Wang
Gallinococcus leptospermi (Morrison & Morrison, 1927) – Australia
slekten Lecanodiopsis Targioni Tozzetti, 1869 – 54 arter. I Europa:
Lecanodiopsis sardoa Targioni Tozzetti, 1869
slekten Prosopophora – 5 arter
slekten Psoraleococcus – 9 arter
Pterococcus durianus (Takahashi)
Stictacanthus azadirachtae (Green)
Virgulicoccus americanus (Leonardi)


== Kilder ==
Liste over alle beskrevne arter
Lecanodiaspididae på ScaleWeb
Fauna Europaea, utbredelsesdatabase over europeiske dyr


== Eksterne lenker ==
(en) Lecanodiaspididae i Encyclopedia of Life 
(en) Lecanodiaspididae i Global Biodiversity Information Facility 
(en) Lecanodiaspididae hos Fauna Europaea 
(en) Lecanodiaspididae hos NCBI 
(en) Kategori:Lecanodiaspididae – bilder, video eller lyd på Wikimedia Commons 
Lecanodiaspididae – detaljert informasjon på Wikispecies
Richards Bay

Richards Bay (afrikaans Richardsbaai) er en by med nærmere 320 000 innbyggere i den sørafrikanske provinsen iKwaZulu-Natali. Den ligger ved en 30 kvadratkilometer stor lagune ved utløpet av Mhlatuze-elva. Lagunen danner grunnen for en av Afrikas største havner, blant annet og verdens største utskipningshavn for kull. 
Skip med lasteevne inntil 200 000 tonn anløper havnen.
Jeffreys Bay

Jeffreys Bay (afrikaans: Jeffreysbaai; også kjent som J-bay) er en by i provinsen iMpuma-Koloni i Sør-Afrika. Byen ligger like ved hovedveien N2, omtrent én times kjøring sydvest for Port Elizabeth.


== Eksterne lenker ==
(en) Offisielt nettsted 
(en) Jeffreys Bay – kategori av bilder, video eller lyd på Commons 
(en) Jeffreys Bay – Encyclopedia of Surfing
N2 (Sør-Afrika)

N2 er en av Sør-Afrikas riksveier og er hovedveien langsmed kysten mot Det indiske hav. N2 begynner i Cape Town i Western Cape og går igjennom byer som Port Elizabeth og East London i Eastern Cape og Durban i KwaZulu-Natal, helt til den ender i Ermelo i Mpumalanga.
Andre større byer langsmed N2 er blant annet Somerset West, Grabouw, Caledon, Swellendam, Mossel Bay, George, Knysna, Humansdorp, Grahamstown, King William's Town, Bhisho, Mthatha, Kokstad, Port Shepstone, KwaDukuza, Empangeni og Piet Retief.
Lidia Șimon

Lidia Elena Șimon (født 4. september 1973) er en rumensk tidligere maratonløper.
Șimons første store internasjonale mesterskap var OL 1996 i Atlanta, der hun endte på sjetteplass. Under VM 1997 og 1999 tok hun bronsemedaljer. Medalje ble det også under OL 2000 i Sydney, der hun tok sølvmedaljen etter japanske Naoko Takahashi. Året etter, i VM 2001, opplevde Șimon sin store mesterskapstriumf da hun vant VM-gull i maraton.


== Referanser ==


== Eksterne lenker ==
(de) Lidia Șimon – Munzinger Sportsarchiv 
(en) Lidia Șimon – Olympics.com 
(en) Lidia Șimon – Olympic.org 
(en) Lidia Șimon – Olympedia 
(en) Lidia Șimon – Sports-Reference (OL-resultater – arkivert) 
(ro) Lidia Șimon – Romanias olympiske komité 
(en) Lidia Șimon – World Athletics 
(en) Lidia Șimon – Track and Field Statistics
Tännforsen

Tännforsen er en foss i Åre kommune i den vestre delen av Jämtland i Sverige. Fossen er en av Sveriges største, med en total fallhøyde på 38 meter, herav et loddrett fall på 32 meter. Den er 60 meter bred. 
Vannføringen varierer sterkt i løpet av året. Den er høyest under vårflommen i mai-juni, med 400 m³/s, og lavest mellom desember og februar, når Tännforsen er dekket av is. Den største registrerte vannføring på 1900-tallet er 740 m³/s,  under vårflommen i 1995. Fossen ligger i Indalsälven mellom innsjøene Tännsjön over fossen og Östra Noren nedenfor.
Tännforsen er et av Jämtlands få ikke utbygde vannfall, og er et av Jämtlands mest besøkte turistmål. Fossen var truet av kraftutbygging, først og fremst på 1940-tallet, men ble reddet gjennom den kraftfulle folkeopinionen mot utbyggingen. Idag er Tännforsen klassifisert som et Natura-2000-område.
Vinterstid er fossen frosset i dramatiske isformasjoner som også er belyst enkelte kvelder i uka. 


== Video av fossen ==


== Eksterne lenker ==
(en) Tännforsen – kategori av bilder, video eller lyd på Commons 
Tännforsens historie
Tännforsens naturreservat
Espevær skule

Espevær skule er en barneskole som ligger til på øygruppen Espevær i Bømlo kommune, Hordaland. Skolen er også 2-delt, og her går det omtrent 14 elever. Skolen ble bygd i 1954, og ligger fint til både hav og natur.
Njupeskär

Njupeskär er en foss i Njupån i det nordvestlige Dalarna i Sverige. Den er Sveriges høyeste foss, med en total fallhøyde på 125 meter, hvorav 93 meter loddrett fall. Njupeskär og området rundt inngår i Fulufjällets nasjonalpark.


== Bilder ==

		
		
		
		
		
		
		
		
		


== Eksterne lenker ==
(en) Njupeskär – kategori av bilder, video eller lyd på Commons
Mary Wineberg

Mary Wineberg (født 3. januar 1980 i Brooklyn) er en amerikansk friidrettsutøver som hovedsakelig konkurrerer på 400 meter.
Wineberg deltok i VM 2007 i Osaka der hun ble nummer åtte og sist i finalen med tiden 50,96. Hun deltok også på stafettlaget på 4 x 400 meter som vant gull.
I OL 2008 i Beijing ble hun slått ut i semifinalen på 400 meter, men igjen fikk hun være med på å ta gull med stafettlaget.


== Personlig rekord ==
400 meter – 50,24


== Referanser ==


== Eksterne lenker ==
(en) Offisielt nettsted 
(en) Mary Wineberg – kategori av bilder, video eller lyd på Commons 
(en) Mary Wineberg – Olympics.com 
(en) Mary Wineberg – Olympic.org 
(en) Mary Wineberg – Olympedia 
(en) Mary Wineberg – Sports-Reference (OL-resultater – arkivert) 
(en) Mary Wineberg – databaseOlympics.com (arkivert) 
(en) Mary Wineberg – USAs olympiske komité 
(en) Mary Wineberg – World Athletics 
(en) Mary Wineberg – Diamond League 
(en) Mary Wineberg – Track and Field Statistics 
(en) Mary Wineberg – TheSports.org
Ristafallet

Ristafallet er en foss i Indalsälven i det vestre Jämtland i Sverige. Fossen ligger 355 meter over havet, 17 km fra Åre og like inntil E14. Fallet er 14 meter høyt, omtrent 50 meter bredt, og den største vannføringen, i vårflommen, er på rundt 400 m³/s.